laion/Wikipedia-Exotic huggingface dataset:
הפארק הלאומי מרצ'יסון פולס

הפארק הלאומי מרצ'יסון פולס (באנגלית: Murchison Falls National Park) הוא פארק לאומי בצפון-מערב אוגנדה. הוא משתרע על פני כ-3,480 קמ"ר, מזרחית לאגם אלברט, באזור הנילוס הלבן, והוא הפארק הלאומי הגדול באוגנדה. יחד עם שמורת הטבע בוגונגו ושמורת הטבע קארומה, הוא מהווה חלק מאזור השימור מרצ'יסון פולס, ששטחו כ-5,300 קמ"ר. הפארק נוסד ב-1926 כשמורת ציד, בעת שאוגנדה הייתה מדינת חסות בריטית. ב-1951 צולמו בשטחו סצינות מהסרט מלכה אפריקאית, בכיכובו של האמפרי בוגארט, וב-1952 שינו הבריטים את מעמדו, והוא היה לפארק לאומי. הפארק נקרא על שם מפלי מרצ'יסון המצויים בתחומו, ושקרויים בעצמם על שם רודריק מרצ'יסון, שהיה נשיא החברה הגאוגרפית המלכותית. בתקופת שלטונו של אידי אמין, בשנות ה-70, נפגעה קשות אוכלוסיית בעלי החיים בפארק, כתוצאה מציד בלתי-חוקי, וב-1983 נכחדו הקרנפיים. לאחר תום שלטונו של אמין החלו הרשויות לאכוף את איסור הציד, ואוכלוסיית בעלי החיים התאוששה. ב-2005 העבירה קרן הקרנפים של אוגנדה מספר קרנפים רחבי-שפה לחווה באזור הפארק, כדי ליצור עדר שבסופו של דבר ישוחרר בפארק. בתחומי הפארק חיים 76 מיני יונקים, ובהם פילים, תאואים, אריות, נמרים, היפופוטמים, ג'ירפים, אנטילופות כמו קובוסים שחורי-רגל, בובאלים אייליים, אוריבים וקובוסי מים, חזירי יבלות, ופרימטים כמו בבוני זית, קולובוסים, פרשים אדומים ואף שימפנזים. הפארק הוא גם משכנם של 451 מיני עופות, בהם מנעלנים, אנפות גוליית, עגורי כתר לבן-לחיים, אנפיות סוף, יקאנות אפריקניות, חרטומנים, קלאואים קרקעיים, טוראקיים, אורגיים, פרפורים עקודים ושלדגים ענקים. בנוסף, חיים תנינים במימי הנילוס, אגם אלברט והנהרות הנוספים הזורמים בפארק. מפלי מרצ'יסון, שנתנו לפארק את שמו. גובהם של המפלים 43 מטרים, ורוחבם 7 מטרים בלבד, דרכם מתנקז נהר הנילוס. עוצמת המים במפלים מגיעה לכדי 300 מ"ק בשנייה. נהר הנילוס עצמו. השיט בנהר מאפשר צפייה בתנינים, בהיפופוטמים, בעופות המים ובבעלי החיים הבאים לשתות ממימי הנהר. שפך הנילוס לאגם אלברט. אזור השפך עשיר בעופות מים, בהם המנעלן הנדיר. שבילי בוליגי. השבילים, שאורכם בין 120 ל-170 ק"מ, עוברים דרך סוואנה, עצי שיטה ויערות, והם האזור הפופולרי ביותר לספארי בפארק. פראה (Paraa; מילולית: בית ההיפופוטם) הוא המרכז האדמיניסטרטיבי של הפארק, וממנו יוצאים טיולי הספארי והמעבורות המשייטות בנהר. באזור פראה מספר מקומות לינה. מפלי קארומה, בצדו הצפון-מזרחי של הפארק. יער קנייו פבידי (Kaniyo Pabidi). היער מצוי בחלקו הדרומי של הפארק, ובו ניתן לצפות בפרימטים שונים, בהם שימפנזים, לצד יונקים המצויים גם בסוואנה, וכן ציפורי יער. יער רבונגו (Rabongo), יער קטן ששטחו 4 קמ"ר בלבד, אך עשיר בציפורים. מדיה וקבצים בנושא הפארק הלאומי מרצ'יסון פולס בוויקישיתוף הפארק הלאומי מרצ'יסון באתר רשות הטבע של אוגנדה מידע תיירותי אודות הפארק הפארק הלאומי מרצ'יסון פולס, באתר אנציקלופדיה בריטניקה (באנגלית) Empidornis semipartitus לביאה תאו אפריקני קובוס שחור-רגל חזירי יבלות מנעלן
Medal of Honor: Vanguard

Medal of Honor: Vanguard הוא משחק ירי בגוף ראשון, שפותח על ידי Budcat Creations והופץ על ידי Electronic Arts. המשחק יצא לפלטפורמות ה-Wii והפלייסטיישן 2 בלבד. הוא יצא ב-26 במרץ 2007 (לצפון אמריקה), ב-29 במרץ 2007 (לאוסטרליה), ב-30 במרץ 2007 (לאירופה) וב-24 במאי 2007 (ליפן). השחקנים במשחק יכולים להתאים אישית את הנשק, כגון הוספת כוונת טלסקופית לרובה M1 גאראנד ומחסנית תוף לרובה M1 תומפסון. שדרוגים אלה זמינים רק בשלבים מסוימים. ערך מורחב – Multiplayer ה-Multiplayer במשחק כבר כלולים חמישה מצבי משחק שהם: Deathmatch Team Deathmatch Capture the Flag King of the Hill Scavenger Hunt Medal of Honor: Airborne Medal of Honor: Heroes Medal of Honor: Heroes 2 דף הבית של המשחק (באנגלית) המשחק ב-IGN (באנגלית) המשחק ל-PS2 באתר GameRankings (באנגלית) המשחק ל-Wii באתר GameRankings (באנגלית) המשחק ל-PS2 באתר Metacritic (באנגלית) המשחק ל-Wii באתר Metacritic (באנגלית) המשחק באתר GameSpot (באנגלית) הביקורת למשחק באתר IGN (באנגלית) הביקורת למשחק באתר Mansized (באנגלית)
ויטאלי דבידוב

ויטאלי סמיונוביץ' דבידוב (ברוסית: Виталий Семёнович Давыдов;‏ נולד ב-3 באפריל 1939 במוסקבה) הוא שחקן הוקי קרח סובייטי לשעבר בעמדת המגן, מהכוכבים הגדולים של דינמו מוסקבה ונבחרת ברית המועצות איתה זכה 3 פעמים במדליית זהב אולימפית. דבידוב נולד במוסקבה והתגורר ליד אצטדיון דינמו. אחד ממאמני המועדון ראה אותו משחק הוקי קרח והזמין אותו לקבוצת ילדים של המועדון. בשנת 1957 עבר לקבוצת הבוגרים ושיחק בה כחלוץ. באחד ממשחקי החוץ היה חוסר במגן ודבידוב הסכים לשחק בעמדה זו. מאז עבר לעמדת מגן והפך לאחד מכוכבי ההגנה של הקבוצה. בשנת 1963 דבידוב לראשונה נכלל בנבחרת ברית המועצות בהוקי קרח וזכה באליפות עולם. הוא המשיך וזכה במדי הנבחרת באליפות העולם ברציפות עד לשנת 1971. בנבחרת דבידוב שיחק ליד ויקטור קוזקין ואלכסנדר רגולין ושלושתם זכו ב-3 מדליות זהב אולימפיות. בזירה הביתית שלטה קבוצת צסק"א מוסקבה בהוקי קרח הסובייטי ללא מצרים. דינמו ודבידוב לא הצליחו ולו פעם אחת לערער את שלטונה, ודבידוב סיים את קריירת המשחק שלו ללא תואר מקומי. בשנת 1972 פרש דבידוב ממשחק פעיל ועבר לאימון. בשנים 1976-1977 הוא היה מאמן ראשי של נבחרת הנוער של ברית המועצות. בשנים 1979-1981 הוא היה מאמן ראשי של קבוצתו דינמו מוסקבה. בשנות ה-80 הוא עבר להונגריה והיה מאמן אחד הקבוצות ונבחרת המדינה. בתקופה זו הנבחרת עלתה מדרג C לדרג B העולמי. לאחר מספר שנים בהונגריה דבידוב חזר לרוסיה ופעל במסגרת מועדון בו שיחק. ויטאלי דבידוב, באתר olympedia.org סיכום הופעות של ויטאלי דבידוב
ליים אצבע

עץ ליים האצבעות (שם מדעי: Citrus australasica), ידוע גם כליים קוויאר וכפינגר ליים (Finger Lime), הוא עץ קטן הגדל בעיקר באזור גבול החוף של קווינסלנד וניו סאות' ויילס, אוסטרליה. העץ בגובה 2–7 מטרים. העלים שלו באורך 1–6 ס"מ וברוחב של 3–25 מ"מ, העלים חלקים עם קצה קטום ומחורץ לכיוון הקדקוד. הפרחים של העץ הם לבנים עם עלי כותרת באורך 6–9 מ"מ. הפרי של העץ הוא גלילי, באורך 4–8 ס"מ, לפעמים הפרי מעט עקום, כיום קיימים מספר סוגים של הפרי בצבעים שונים כמו: ורוד וירוק. ליים האצבעות הפך לפופולרי בשל יחוסו כאוכל גורמה מסוג בושפוד (אנ') (אוכל המיוחס באופן מסורתי לילידים אוסטרלים ומשמש כיום כאוכל מסורתי של האוכלוסייה האוסטרלית). הכינוי "ליים קוויאר" נבע מהדימוי של בקבוקוני המיץ העגולים של פרי ליים האצבעות לקוויאר, ניתן להשתמש בבקבוקוני המיץ לקישוט, לתיבול סלט ולהוספה למתכונים שונים. בקבוקוני המיץ הם רעננים ונותנים טעם חמצמץ כאשר לועסים אותם. המיץ שבבקבוקונים דומה לטעם של ליים רגיל. אפשר להשתמש בליים האצבעות להכנת ריבה וחמוצים. אפשר להשתמש בקליפת הפרי של ליים האצבעות כתבלין. אפשר למצוא את פרי ליים האצבעות במספר רחב של צבעים: ירוק, צהוב, כתום, אדום, סגול, שחור וחום. לעץ ליים האצבעות יש את המספר הגדול ביותר של צבעים בין כל עצי הליים. ב-1990 החל שימוש מסחרי בפרי ליים האצבעות להכנת ריבות. החלו לגדל לראשונה את עצי ליים האצבעות באופן מסחרי באוסטרליה, בעקבות ביקוש גדול של הפרי. ישנם מספר מזיקים ומחלות אשר מזיקים לעץ ליים האצבעות, כמו: צרעת העפצים, זחלים ו-Dieback (אנ') (מצב בו ענף צעיר שנגזם בנקודה מסוימת, קטע נוסף מנקודת החיתוך לכיוון הגזע יתייבש וימות זמן קצר לאחר ביצוע החיתוך). ד"ר אנדרו ג'סופ, אשר ערך מחקר על זבוב הפירות, הגיע למסקנה שלא קיימת סכנה שזבוב הפירות יפגע בפרי ליים האצבעות. מדיה וקבצים בנושא ליים אצבע בוויקישיתוף ליים אצבע, באתר ITIS (באנגלית) ליים אצבע, באתר NCBI (באנגלית) ליים אצבע, באתר Tropicos (באנגלית) ליים אצבע, באתר GBIF (באנגלית) ליים אצבע, באתר The Plant List (באנגלית) ליים אצבע, באתר IPNI (באנגלית) ליים אצבע באתר הרשימה האדומה של IUCN
On the Threshold of a Dream

On the Threshold of a Dream הוא האלבום הרביעי של להקת הרוק המתקדם הבריטית, המודי בלוז. האלבום יצא על ידי דרם רקורדס ב-1969. כמו שני האלבומים הקודמים של הלהקה, אלבום זה עוקב אחרי קונספט. הוא עוסק בחלומות, במיוחד בצד השני של האלבום, הכולל את הסוויטה "The Voyage", שהושפע בחלקו מיצירתו של ריכרד שטראוס, כה אמר זרתוסטרא. היצירה שנכתבה על ידי מייק פינדר, כוללת תזמור של מלוטרון וחליל צד. האלבום נפתח בפואמה המלווה בצלילים אלקטרוניים, המסיימים גם את האלבום. גרסאות ה-LP של האלבום מתנגנות כך כשזה נראה כאילו האלבום מתנגן ללא התחלה וללא סוף. (גרסאות הקלטת וה-CD הוסיפו פייד אאוט לצלילים האלו.) On The Threshold of a Dream קידם את המודי בלוז כאלבום הראשון שלהם שהגיע לראש המצעדים בבריטניה, גם בארצות הברית הוא הצליח לא רע כשהגיע לטופ 20 לראשונה. האלבום גם נשאר לזמן רב במצעדים. למרבה האירוניה, הסינגל היחיד מהאלבום "Never Comes the Day", הפך לכישלון מסחרי. במרץ 2006, האלבום עבר רימסטר לפורמט SACD יחד עם 9 רצועות בונוס. ב-2008, האלבום יצא שוב בגרסת רימסטר משופרת עוד יותר עם אותן רצועות בונוס. "In the Beginning" (גריים אדג') - 2:08 "Lovely to See You" (ג'סטין הייווארד) - 2:35 "Dear Diary" (ריי תומאס) - 3:56 "Send Me No Wine" (ג'ון לודג') - 2:20 "To Share Our Love" (לודג') - 2:54 "So Deep Within You" (מייק פינדר) - 3:07 "Never Comes the Day" (הייווארד) - 4:43 Lazy Day (תומאס) - 2:43 "Are You Sitting Comfortably?" (הייווארד, תומאס) - 3:29 "The Dream" (אדג') - 0:57 "Have You Heard (Part 1)" (פינדר) - 1:40 "The Voyage" (פינדר) - 3:58 "Have You Heard (Part 2)" (פינדר) - 2:32 ג'סטין הייווארד - זמרה, גיטרה ג'ון לודג' - זמרה, גיטרת בס, צ'לו ריי תומאס - זמרה, מפוחית פה, חליל צד, תוף מרים גריים אדג' - תופים, כלי הקשה, זמרה מייק פינדר - זמרה, מלוטרון, אורגן האמונד, פסנתר, צ'לו עטיפה: פיל טרוורס מידע על האלבום On the Threshold of a Dream באתר MusicBrainz האלבום On the Threshold of a Dream באתר Discogs
טנק גישור

טנק גישור (בראשי תיבות: טג"ש) הוא רכב קרבי משוריין המבוסס על תובה של טנק ומכיל התקני גישור, אותם ניתן לפרוש בשדה הקרב. ברוב צבאות העולם, טנקי הגישור מופעלים בידי חיל הנדסה או בידי חיל שריון. מטרתו של טנק הגישור היא לסייע לכוחות השריון, ובייחוד לטנקים המסתערים, לצלוח תעלות נ"ט וסוללות עפר במהירות, על מנת שלא לעכב את מהלך ההתקפה. מסיבה זו בנוי טנק הגישור על תובה של טנק – דבר המבטיח לו הגנה טובה וכן יכולת ניידות הדומה לזו של הטנק. מעל התובה מותקן הגשר עצמו, ביחד עם מנוף הידראולי המאפשר לפרוש את הגשר ולהתקינו על הקרקע. ישנם מספר סוגי גשרים והם משתנים בהתאם לסוג המכשול שצריך לפרוץ. גשר צמד: גשר הנישא על גבי טנק גישור. הגשר תוכנן כך שטנק אחד יוכל לשאת ולפרוש שני גשרים. גשר כפול ("מספריים"): גשר נפתח שנועד לגשר על מכשולים רציניים יותר דוגמת ואדיות קטנים או נחלים. נישא ונפרש על גבי טנק גישור. במלחמת יום הכיפורים נפלו שלל מספר טנקי גישור מדגם MTU20, המבוססים על תובת T-55 והוכנסו לשירות לאחר מכן. כמו כן, שירתו בצה"ל טנקי גישור המבוססים על תובת המגח (M60 AVLB). בצה"ל פועלים שני גדודי גישור, המבוססים על כוחות מילואים ומוצבים בצפון. גשר מישר סוגי טנקים גשר הגלילים טנק גישור על בסיס מג"ח - באתר Israeli Weapons תמונות והסברים מתרגיל גישור בצה"ל - פורום צבא וביטחון, פרש אמצעי גישור וצליחה בצה"ל - פורום צבא וביטחון, פרש (כולל תמונות מצליחת התעלה)
מרי ג'יין ווטסון

מרי ג'יין ווטסון (באנגלית: Mary Jane Watson) היא דמות משנה בדיונית המופיעה בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת The Amazing Spider-Man #25 מיוני 1965, ונוצרה על ידי הכותב סטן לי והמאייר ג'ון רומיטה האב. מרי ג'יין ווטסון היא צעירה אדומת שיער ובעלת עיניים ירוקות שמשמשת כמושא אהבתו של פיטר פארקר, גיבור-העל הידוע בזהות ספיידרמן, ואף הייתה אשתו בנקודה מסוימת בהיסטוריית הקומיקס. מעט לפני מותה של גוון סטייסי, התפתחה בין השתיים יריבות על ליבו של פארקר כאשר שלושתם למדו באוניברסיטת אמפייר סטייט. השניים התחתנו בסופו של דבר, אם כי נישואיהם בוטלו באירועי "ספיידרמן: עוד יום אחד". ובהמשך חזרו להיות ביחד. דמותה של מרי ג'יין ווטסון הופיעה במגוון עיבודים שונים לקומיקס. את דמותה בטרילוגיית סרטי ספיידרמן של הבמאי סם ריימי גילמה השחקנית קירסטן דנסט. נודע כי שיילין וודלי אמורה הייתה לגלם את דמותה בסרטי הלייב אקשן "ספיידרמן המופלא", אולם תפקידה נדחה לסרט השלישי שלבסוף בוטל. את דמותה בסרט "ספיידרמן: ממד העכביש" דיבבה השחקנית זואי קרביץ. גרסה חלופית של הדמות בשם מישל "MJ" ג'ונס-ווטסון מופיעה בסרטי היקום הקולנועי של מארוול "ספיידרמן: השיבה הביתה", "ספיידרמן: רחוק מהבית" ו"ספיידרמן: אין דרך הביתה" והיא מגולמת בידי זנדאיה. מדיה וקבצים בנושא מרי ג'יין ווטסון בוויקישיתוף דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס The Amazing Spider-Man Annual #21, 1987 Mary Jane Won't Appear in The Amazing Spider-Man 2, Role Pushed to Third Film ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
גוון סטייסי

גוון סטייסי (באנגלית: Gwen Stacy) היא דמות משנה בדיונית שהופיעה בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת The Amazing Spider-Man #31 מדצמבר 1965, ונוצרה על ידי הכותב סטן לי והמאייר סטיב דיטקו. גוון סטייסי הייתה אהובתו הראשונה של פיטר פארקר, גיבור-העל הידוע בזהות ספיידרמן, כאשר שניהם היו סטודנטים באוניברסיטת אמפייר סטייט. בסיפור "הלילה בו גוון סטייסי מתה", היא מצאה את מותה כאשר הגובלין הירוק חטף אותה כדי שתשמש פיתיון לספיידרמן, והפיל אותה מגשר ג'ורג' וושינגטון. כשספיידרמן ניסה להצילה, מפרקתה של גוון נשברה כתוצאה מאפקט הצלפת השוט של קוריו. גם ההחלטה להרוג דמות ראשית בחוברות קומיקס באותה תקופה וגם ההחלטה ליישם את הדבר כשינוי מכריע בחייו של הגיבור הפכו למעוררי מחלוקת עבור מעריצי הדמות, ויש שמצביעים על נקודה זו כסופו של תור הכסף של הקומיקס ותחילתו של תור הארד. גוון הוחייתה מחדש בקצרה בידי התן בקשת הסיפור "קונספירציית המשובטים" של שנת 2016. גרסה אלטרנטיבית של גוון סטייסי מיקום מקביל שנקרא "ארץ-65" הוצגה בחוברות הקומיקס בקשת הסיפור "יקום העכביש" מ-2015, והיא נקראת ספיידר-גוון. דמותה של גוון סטייסי מוזכרת במאמר העוסק באלימות נגד נשים והטיפול השגוי בדמויותיהן של נשים בקומיקס. דמותה של גוון סטייסי הופיעה בעיבודים שונים לקומיקס. בטלוויזיה, דמותה דובבה בידי לייסי שרבט ובעברית בידי אביטל אברג'יל. את דמותה בסרט הלייב אקשן "ספיידרמן 3" גילמה השחקנית ברייס דאלאס הווארד, ובסרטים "ספיידרמן המופלא" והמשכו "ספיידרמן המופלא 2" גילמה אותה השחקנית אמה סטון. מדיה וקבצים בנושא גוון סטייסי בוויקישיתוף דף הדמות בפרויקט פאנדום של מארוול קומיקס The Amazing Spider-Man #121, June 1973 The Night Gwen Stacy Died: The End of Innocence and the Birth of the Bronze Age The Clone Conspiracy #1 Daredevil's Karen Page & Mistreatment of Women in Comics, Charles Prefore, May 10th 2020 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
אלקטרו (קומיקס)

אלקטרו (באנגלית: Electro) הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס. הדמות המקורית הופיעה לראשונה בחוברת The Amazing Spider-Man #9 מפברואר 1964, ונוצרה על ידי הכותב סטן לי והמאייר סטיב דיטקו. דמותה של פרנסין פריי, שנוצרה על ידי הכותב דן סלוט והמאייר אומברטו ראמוס, הופיעה לראשונה בחוברת Amazing Spider-Man Vol.3 #2 מיולי 2014, והפכה לאלקטרו השנייה בחוברת Amazing Spider-Man Vol.4 #17 מאוקטובר 2016. אלקטרו הוא אלטר אגו אותו חלקו שתי דמויות - מקס דילון ופרנסין פריי. מקסוול דילון היה טכנאי חשמל אשר בעקבות תאונת ברקים בעת שתיקן קו חשמל קיבל מוטגן שהפך אותו לקבל מהלך. בתחילה, כוחותיו היו חלשים ביותר, לכן גנב ציוד חשמלי מתעשיות סטארק כדי לטעון את עצמו. דילון בחר בקריירת פשע אחרי שהרג פושע במו ידיו, ונטל את השם אלקטרו. קורבנו הראשון היה ג'יי ג'ונה ג'יימסון, עורך מערכת העיתון "הדיילי ביוגל", שהאשים את ספיידרמן בפשע אשר כביכול ביצע. בעימות הראשון בין ספיידרמן לבין אלקטרו, ספיידרמן כמעט ונהרג כאשר נגע ביריבו מוליך החשמל, אך הצליח להשתמש בצינור השקיה כדי להמם אותו. במרוצת השנים חבר דילון לקבוצות נבלי-על שונות, בהן "ששת המרושעים" ו"תריסר המרושעים", והמשיך בקריירת הפשע שלו תוך התמקדות בנקמה בספיידרמן. בשנת 2014 גרם ספיידרמן לעומס יתר בכוחותיו של מקסוול, מה שגרם לפיצוץ ולביטול כוחותיו. פרנסין פריי הייתה שותפתו של דילון לפני שאיבד את כוחותיו, שהייתה אובססיבית לנבלי-על כמעין אסקפיזם ומצאה את מותה בנשיקה עם דילון. בשנת 2016 ניסה התן להחזיר לדילון את כוחותיו, שסירב תחילה וחזר בו אחרי החייאתה של פריי כשיבוט של התן. גופו של דילון דחה את כוחותיו, שהועברו בהדרגה לפרנסין. פרנסין, שכוחותיו של אלקטרו נספגו בה, נישקה את דילון וחשמלה אותו למוות. דמותו של אלקטרו מדורגת במקום ה-87 ברשימת נבלי-העל הגדולים של כל הזמנים, לפי אתר IGN. את דמותו בסרטי הלייב אקשן "ספיידרמן המופלא 2" ו"ספיידרמן: אין דרך הביתה" מגלם השחקן ג'יימי פוקס. מדיה וקבצים בנושא אלקטרו בוויקישיתוף דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Top 100 Comic Book Villains: #87 - Electro ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
פארק טקסים גזי

פארק טקסים גזי (בטורקית: Taksim Gezi Parkı) הוא גן ציבורי בכיכר טקסים שבאיסטנבול. במקום בו שוכן הפארק, הוקם ב-1806 מבנה ששימש למגורי חיילים. ב-1909 ניזוק הבניין קשה במהומות שפרצו בעיר במחאה על שינויים חוקתיים שערך הסולטאן עבדול חמיד השני. המבנה לא שוקם, וב-1921 הוסב לאצטדיון כדורגל, ששימש את מועדוני הכדורגל של העיר: בשיקטש, גלאטסראיי ופנרבחצ'ה. ב-26 באוקטובר 1923 נערך באצטדיון המשחק הרשמי הראשון של נבחרת טורקיה בכדורגל, מול נבחרת גרמניה. ב-1940 נהרס המבנה כולו, כחלק מתוכניותיו של מתכנן הערים הצרפתי אנרי פרוסט. בהתאם לתוכניותיו של פרוסט, נחנך במקום פארק בשטח של כ-300 דונם, בשם פארק אינני (İnönü), על שמו של הנשיא איסמט אינני. במהלך השנים הצטמצם שטחו של הפארק, לשם בניית מבנים שונים. בשנת 2013 החליטה עיריית איסטנבול להרוס את הגן, ולהקים במקומו מרכז קניות. הפגנה שנערכה במקום נגד ההחלטה דוכאה ביד קשה, תוך שימוש בגז מדמיע, ועקב כך החל גל מחאות שבו יצאו לרחובות מאות אלפי טורקים באיסטנבול, אנקרה, איזמיר, אדירנה ובערים נוספות. המפגינים כבשו את פארק גזי וכיכר טאקסים במשך שבועיים. הכיבוש הסתיים בהתערבות קשה של כוחות הביטחון. בהפגנות שנמשכו קרוב לשלושה שבועות נהרג שוטר אחד ושמונה בני אדם, וכמעט 10,000 איש נפצעו. עשרות אנשים נעצרו, אך מרבית הנתבעים זוכו. מדיה וקבצים בנושא פארק טקסים גזי בוויקישיתוף דרור זאבי‏, ההפגנות בטורקיה: האם זו תחילת סופו של ארדואן?, באתר וואלה, 1 ביוני 2013 BBC NEWS, Gezi Parkı eylemleri: Protestolarda gün gün neler yaşandı?, ‏31-5-2019
אופטימיזציית הנחיל

אופטימיזציית הנחיל (באנגלית: Particle Swarm Optimization, או בקיצור PSO) היא שיטת אופטימיזציה המבוססת על התנהגות חברתית של נחילים(אנ') ולהקות בטבע תחת ההבחנה שכל פרט בלהקה מבסס את תנועתו על פי מידע או זיכרון שיש ברשותו לגבי נקודות עניין במרחב ועל פי מיקומם של חברים אחרים בלהקה. שיטה זו הוצגה לראשונה על ידי קנדי ואברהרט בשנת 1995 ושוכללה על ידי שיי (Shi) ב-1998. אופטימיזציית הנחיל היא שיטת אופטימיזציה מטה-היוריסטית, דהיינו לא נסמכת על תכונה כלשהי של הבעיה לפתרון אלא מספקת מנגנון כללי למציאת אופטימום לוקאלי של פונקציית שיערוך נתונה f ( x ) {\displaystyle f(x)} . אתחול אוכלוסיית הנחיל x 1 , . . . , x n {\displaystyle x_{1},...,x_{n}} (מרחב הפתרונות הפוטנציאלים) לערכים אקראיים במרחב החיפוש. לכל פרט x i {\displaystyle x_{i}} באוכלוסייה נקבע את b e s t i = x i {\displaystyle best_{i}=x_{i}} ואת מהירותו ההתחלתית v i = 0 {\displaystyle v_{i}=0} . נקבע את g b e s t {\displaystyle gbest} כפתרון בעל הערך הטוב ביותר של פונקציית השיערוך f ( x ) {\displaystyle f(x)} מתוך x 1 , . . . , x n {\displaystyle x_{1},...,x_{n}} . כל עוד לא התקבל תנאי עצירה נבצע: נסיט כל פרט על פי המידע הלוקאלי שלו לגבי הפתרון הטוב ביותר והפתרון הגלובאלי הטוב ביותר: v i = W ∗ v i + c 1 ∗ U ( 0 , 1 ) ∗ ( b e s t i − x i ) + c 2 ∗ U ( 0 , 1 ) ∗ ( g b e s t − x i ) ; x i = x i + v i {\displaystyle v_{i}=W*v_{i}+c_{1}*U(0,1)*(best_{i}-x_{i})+c_{2}*U(0,1)*(gbest-x_{i});x_{i}=x_{i}+v_{i}} נעדכן עבור כל פרט את הפתרון הלוקאלי הטוב ביותר: b e s t i = a r g m a x x i , b e s t i { f ( x ) } {\displaystyle best_{i}=argmax_{x_{i},best_{i}}\{f(x)\}} נעדכן את הפתרון הגלובאלי הטוב ביותר שיש בנמצא: g b e s t = a r g m a x b e s t 1 , . . . , b e s t n { f ( x ) } {\displaystyle gbest=argmax_{best_{1},...,best_{n}}\{f(x)\}} החזר את g b e s t {\displaystyle gbest} כאשר: W הוא מקדם השולט ברמת הexploration לעומת exploitation, ככל ש W קרוב ל-1 כך הנחיל נוטה להמשיך לחפש ולא להתכנס לפתרון, וככל ש W קרוב ל0 הנחיל נוטה להיכנס לפתרון ולא לחפש פתרונות טובים יותר - נהוג להגדיר את W בין 0.4 ל-0.9 כאשר אנו מקטינים את W לאורך הזמן וביחס למספר האיטרציות הכולל. U ( 0 , 1 ) {\displaystyle U(0,1)} היא פונקציה המחזירה וקטור במימד הפתרון שרכיביו נבחרים בהתפלגות אחידה מהקטע ( 0 , 1 ) {\displaystyle (0,1)} . c 1 , c 2 {\displaystyle c_{1},c_{2}} הם קבועים שמווסתים את מידת הנטייה של הפתרונות בין פתרונות עצמיים מיטביים ופתרון גלובאלי מיטבי ברמת הנחיל. לרוב ניתן לקבוע c 1 ≈ 2 , c 2 ≈ 2 {\displaystyle c_{1}\approx 2,c_{2}\approx 2} . אופטימיזציית קן הנמלים מדיה וקבצים בנושא אופטימיזציית הנחיל בוויקישיתוף מידע על אופטימיזציית הנחיל. (באנגלית) בינת הנחיל (אורכב 22.01.2020 בארכיון Wayback Machine) - מאמר במגזין גליליאו
ויקטור קוזקין

ויקטור גריגורייביץ' קוזקין (ברוסית: Виктор Григорьевич Кузькин;‏ 6 ביולי 1940 -24 ביוני 2008) היה שחקן הוקי קרח סובייטי בעמדת המגן, מהכוכבים הגדולים של צסק"א מוסקבה ונבחרת ברית המועצות שאיתה זכה 3 פעמים במדליית זהב אולימפית. ויקטור קוזקין נולד במוסקבה. אביו נהרג במהלך מלחמת העולם השנייה ואימו עבדה בבית החולים בעיר. בילדותו קוזקין שיחק כדורגל במגרש הסמוך לבית החולים בו עבדה אימו. בחורף היה המגרש מכוסה בשכבת מים שלאחר שקפאה איפשרה לקוזקין וחבריו לשחק בו בנדי, ולשפר את יכולת ההחלקה שלו. כמו כן התאמן בכדורעף ובאגרוף. בשנת 1953 קוזקין החל להתאמן בבית הספר להוקי קרח של צסק"א מוסקבה ושיחק כחלוץ. עם המעבר לקבוצת הבוגרים החליט מאמן הקבוצה, אנטולי טראסוב, להעביר את קוזקין לעמדת המגן - העמדה בה שיחק במשך כל קריירת הבוגרים שלו. בשנת 1963 נכלל קוזקין לראשונה בנבחרת ברית המועצות בהוקי קרח וזכה באליפות העולם. הוא המשיך וזכה עם הנבחרת באליפות העולם ברציפות עד לשנת 1971. בנבחרת שיחק ליד ויטאלי דבידוב ואלכסנדר רגולין ושלושתם זכו ב-3 מדליות זהב אולימפיות. במשך שנים רבות קוזקין היה קפטן הנבחרת. קוזקין שיחק בנבחרת גם בסדרת הפסגה מול נבחרת קנדה שהורכבה לראשונה משחקני NHL. הוא שותף ב-7 מ-8 משחקי הסדרה. בזירה הביתית זו הייתה תקופה של שליטה מלאה של מועדון צסק"א מוסקבה בהוקי הסובייטי. בהתאם לכך, קוזקין זכה 13 פעמים באליפות ברית המועצות - שיא סובייטי (משותף עם ולדיסלב טרטיאק). בשנת 1976 פרש קוזקין ממשחק פעיל ועבר לתפקיד עוזר המאמן של צסק"א מוסקבה, עד 1988. לאחר שעבר ב-1988 לאמן ביפן חזר לתפקידו בצסק"א בין השנים 1991 ו-1999. תחביבו הגדול היה צלילה. בשנת 2008 סבל מהתקף לב במהלך צלילה לחופי סוצ'י ומת. ויקטור קוזקין, באתר olympedia.org סיכום הופעות של ויקטור קוזקין
מוזיאון פגי נוטברט לטבע

מוזיאון פגי נוטברט לטבע – המוזיאון של האקדמיה של שיקגו למדע (באנגלית: Peggy Notebaert Nature Museum, לפעמים נקרא בקיצור "מוזיאון הטבע של שיקגו") הוא מוזיאון מדע, טכנולוגיה וטבע הערוך כמוזיאון ילדים בשיקגו. המוזיאון נוסד בשנת 1857 ונמצא במשכנו הנוכחי, מצפון לפארק לינקולן ולגן החיות שבו, מאז שנת 1999. חלק מתערוכותיו של המוזיאון מתחלפות וחלקן קבועות. רבות מהתערוכות שבו, ממחישות עקרונות מתחום איכות הסביבה ומתחום האקולוגיה, בהיותן מעוצבות כגן שעשועים לילדים. אולם, המיצג המפורסם ביותר של המוזיאון, למעשה, אינו מוצג מוזיאוני, אלא כזה שמתאים לגן חיות; מיצג זה הוא חממה לגידול פרפרים. חממה זו מטפחת מעל למאתיים מינים של פרפרים ומשמשת מקום מחקר על אודותיהם ובסיס לשיקום אוכלוסיות פרפרים מקומיות. המוזיאון היה מוזיאון הטבע הראשון בשיקגו וחלק גדול מאוסף המיצגים המקורי שלו נשרף בשרפה הגדולה של שיקגו, בשנת 1871. המוזיאון נבנה מחדש אך עוקל במשבר הכלכלי של שנות השמונים, של המאה התשע עשרה. הוא נבנה השלישית ונפתח בשנת 1898, במבנה שמשמש כיום את הנהלת גן החיות של פארק לינקולן. מוזיאון פילד להיסטוריה של הטבע - שיקגו מדיה וקבצים בנושא מוזיאון פגי נוטברט לטבע בוויקישיתוף אתר האינטרנט הרשמי של מוזיאון פגי נוטברט לטבע (באנגלית) מוזיאון פגי נוטברט לטבע, ברשת החברתית פייסבוק מוזיאון פגי נוטברט לטבע, ברשת החברתית אקס (טוויטר) מוזיאון פגי נוטברט לטבע, ברשת החברתית אינסטגרם מוזיאון פגי נוטברט לטבע, באתר פינטרסט
אלכסנדר רגולין

אלכסנדר פאוולוביץ' רגולין (ברוסית: Александр Павлович Рагулин;‏ 5 במאי 1941 -17 בנובמבר 2004) היה שחקן הוקי קרח סובייטי בעמדת המגן, מהכוכבים הגדולים של צסק"א מוסקבה ונבחרת ברית המועצות איתה זכה 3 פעמים במדליית זהב אולימפית. בסך הכול באליפויות אולם ואירופה רגולין זכה ב-22 מדליות, יותר מכל שחקן הוקי קרח סובייטי אחר. נחשב בעיני רבים לאחד המגינים הטובים ביותר בתולדות ההוקי קרח הסובייטי. אלכסנדר רגולין נולד במוסקבה כחלק משלישיית אחים. שלושת האחים למדו כולם מוזיקה בילדותם, אך בסופו של דבר עברו לאימוני הוקי קרח. בשנת 1957 רגולין החל לשחק עבור מועדון חימקי מעיר ווסקרסנסק (מחוז מוסקבה) ובשנת 1962 עבר למועדון המעוטר ביותר של ברית המועצות, צסק"א מוסקבה. בשנת 1961 נכלל רגולין לראשונה בנבחרת ברית המועצות בהוקי קרח וזכה במדליית ארד באליפות העולם. במדי הנבחרת זכה רגולין באליפות העולם ברציפות עד לשנת 1971. בנבחרת שיחק ליד ויטאלי דבידוב ו-ויקטור קוזקין ושלושתם זכו ב-3 מדליות זהב אולימפיות. באליפות העולם בשנת 1966 זכה בתואר "המגן המצטיין של האליפות". במדי צסק"א, ששלטה באופן מוחלט בליגה הסובייטית, זכה רגולין ב-10 אליפויות ברית המועצות. ב-1972 שיחק רגולין במדי הנבחרת בסדרת הפסגה מול נבחרת קנדה שהורכבה לראשונה מכוכבים מקצוענים מליגת ה-NHL. רגולין שיחק בשישה משמונת משחקי הסדרה. בשנת 1973 פרש רגולין ממשחק פעיל והחל לאמן ילדים. בנוסף היה פעיל בארגוני ספורטאים ותיקים ובממסד הספורטיבי של רוסיה. מדיה וקבצים בנושא אלכסנדר רגולין בוויקישיתוף אלכסנדר רגולין, באתר olympedia.org סיכום הופעות של אלכסנדר רגולין אלכסנדר רגולין, באתר "Find a Grave" (באנגלית)